As hoofgedagte bevat die wapen 'n worstelaar wat die stryd tussen die beskawing en barbarisme verteenwoordig, simboliseer.
Die doringboom is 'n simbool van taaie uithouvermoë, waardeur, selfs onder ongunstige omstandighede, 'n doel bereik kan word.
Hlobaneberg dui eindelose vergesigte aan en die opkomende son simboliseer die verwagtinge van die toekoms.
Die Hoof is verantwoordelik vir die toesig oor die akademiese vordering van elke leerling. Om hom hierin by te staan, stel die Hoof die Adjunkhoof en Departementshoofde aan om oor 3 'n besondere graad - d.w.s. al die leerlinge in daardie graad - toesig te hou. So byvoorbeeld sal een persoon die verantwoordelikheid vir die gr. 8-groep aanvaar, 'n tweede die gr. 9- groep, ens. Verder is elke departementshoof verantwoordelik vir die organisasie in 'n aantal vakke en hierin word hy bygestaan deur die vakhoof in elke besondere vak. Deur middel van hierdie stelsel word daar gepoog om aan elke leerling en elke vak reg te laat geskied. Die akademie en die akademiese vordering van leerlinge geniet die hoogste prioriteit. Deur differensiasie ten opsigte van vakkeuse word daar vir die volle spektrum van leerdervermoëns voorsiening gemaak.